kung nang mga araw na kay teang nabubuhos ang pagibig ng makata ay kinamalasan siya ng mga kilos na di maaakalang magawa ng karaniwang babaeng silang sa bayang ito, ngayong ang pagibig na iya'sa kanya na nagtatamo ng tamis at kaluwalhatian, higit doon ay lalo nang sukat siyang makapagisip at makapagsagawa ng mga bagay na natutungod sa ikapapanuto ng kanyang katiwasayan. ang mga, araw na lumipas ay naging mapapalad na saksi ng pagkakalagak sa sinapupunan ng mestisang iyan ng isang tatak na di makakatkat kundi ng kamatayan lamang. sa matabang linang ng kanyang pusong nabababad sa tubig ng paggiliw, ng paggiliw na dalisay at marubdob, may malusog na binhing napahasik sa lalang ng kahilihiling pagsusuyuan nila ng makata; isang binhing palibhasa'laging nadidilig ng hamog ng mayamang pagmamahal, ay patuloy na umuunlad at balang araw ay tatanghaling isa nang ganap na halamang boong pamimisagak na umaangat sa lupang kinahasikan.